Добры стос Ганаровых грамат ад райвыканкама, упраўлення кінафікацыі аблвыканкама і абкама прафсаюза работнікаў культуры, упраўлення культуры Магілёўскага аблвыканкама, Магілёўскага абкама КПБ і абласнога Савета народных дэпутатаў за шматгадовую добрасумленную працу, якімі ў розныя часы ўзнагароджваўся Мікалай Андрэевіч Пехцераў, беражліва захоўваецца ў яго сям’і. Ёсць падстава ў яго ганарыцца сваімі працоўнымі здабыткамі… Ужо праз год з пачатку сваёй дзейнасці ў галіне М. А. Пехцераў быў узнагароджаны ўсесаюзным нагрудным знакам “Пераможца сацыялістычных спаборніцтваў 1977 года”. Такога ж нагруднага знака ён удастоены і ў 1980-м. А яшчэ ён з’яўляўся членам савета аддзела культуры, членам савета Магілёўскага абласнога вытворчага аб’яднання “Кінавідэапракат”, членам савета “Белкінавідэапракат”. У 1991 го-дзе прадстаўляў Магілёўшчыну на ІІ з’ездзе Асацыяцыі работнікаў кінавідэапракату, у якім прымалі ўдзел больш за 5 тысяч дэлегатаў з усяго СССР.